proxectonos/corpus_dominio_legal_administrativo_tmp huggingface dataset:
DECRETO 315/1997, do 13 de novembro, polo que se modifica o prezo do Diario Oficial de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 14/11/1997

O Diario Oficial de Galicia, órgano oficial de difusión e expresión da actividade administrativa da Comunidade Autónoma de Galicia, vén publicándose ininterrompidamente desde 1982.
En 1996, por Decreto 411/1996, produciuse o último incremento nos prezos da subscrición e da inserción de anuncios, pero razóns tales como un mellor axuste nos seus custos, así como o aumento do IPC fan aconsellable proceder a un novo incremento.
Na súa virtude, e de acordo co artigo 12 da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, por proposta do conselleiro da Presidencia e Administración Pública tralo informe favorable da Consellería de Economía e Facenda e logo de deli
beración do Consello da Xunta de Galicia na súa reunión do día trece de novembro de mil novecentos noventa e sete,
DISPOÑO:
Artigo 1º
1. O prezo da subscrición anual ó Diario Oficial de Galicia establécese en 42.600 pesetas.
2. O prezo de venda do exemplar do Diario Oficial de Galicia fíxase en 205 pesetas.
Artigo 2º
1. O prezo dos anuncios no Diario Oficial de Galicia fíxase para cada liña en columna de 18 cíceros (54 espacios) en:
a) Procedemento ordinario: 508 pesetas.
b) Procedemento urxente: 1.016 pesetas.
2. Os prezos establecidos no artigo anterior e neste entenderanse, se é o caso, IVE incluído.
Disposicións derradeiras
Primeira.-Os prezos establecidos no presente decreto entrarán en vigor o día 1 de xaneiro de 1998.
Segunda.-Facúltase o conselleiro da Presidencia e Administración Pública para dicta-las disposicións necesarias para o desenvolvemento e aplicación deste decreto.
Santiago de Compostela, trece de novembro de mil novecentos noventa e sete.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
8443
DECRETO 316/1997, do 23 de outubro, polo que se aproba o cambio de capitalidade do Concello de Muíños (Ourense) de Muíños a Mugueimes.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/11/1997

Na actualidade a capitalidade do Concello de Muíños consta, para efectos oficiais, na localidade de Muíños.
Nembargantes, a realidade é que desde hai moitos anos a sede da Casa Consistorial está na localidade de Mugueimes, así como os servicios públicos de sanidade, educación e administrativos.
O Pleno da Corporación local, en sesión celebrada o día dous de abril de 1997, adoptou acordo relativo ó cambio de capitalidade.
Tralo período de información pública polo prazo de trinta días, non se presentaron reclamacións.
Emitiu informe favorable a Deputación Provincial de Ourense, en sesión celebrada o día 18 de xullo de 1997.
Solicitouse informe da Real Sociedade Xeográfica.
Os beneficios notorios que ós residentes no termo municipal lles supón o devandito cambio aparecen expresamente recollidos no artigo 27.1 e) do Real decreto 1690/1986, do 11 de xullo, polo que se apro
ba o Regulamento de poboación e demarcación territorial das entidades locais, como motivo suficiente para fundamenta-lo cambio de capitalidade.
Correspóndelle á Xunta de Galicia a competencia para aproba-lo cambio de capitalidade dos concellos, de conformidade co disposto no artigo 1º.2.3. do Real decreto 1014/1979, do 13 de febreiro, artigo 11.1 do Real decreto lexislativo 781/1986, do 18 de abril, e o artigo 26.1 do Real decreto 1690/1986, do 11 de xullo.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintetrés de outubro de mil novecentos noventa e sete,
DISPOÑO:
Aproba-lo cambio de capitalidade do Concello de Muíños de Muíños a Mugueimes.
Santiago de Compostela, vintetrés de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8625
ORDE do 27 de outubro de 1997 pola que se autoriza o cambio de titularidade do centro privado concertado San Blas Vista Alegre de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/11/1997

Examinado o expediente incoado pola titularidade do centro privado concertado San Blas Vista Alegre de Vigo, polo que se solicita o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña Mariano Vaqueiro Rumbao, Mercedes Estévez Quinteiro lle cede a súa titularidade, para tódolos efectos, ó Colegio Vista Alegre, Sociedad Limitada.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron a este os documentos esixidos e que sobre a petición foi emitido informe favorable pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 2377/1985, do 18 de decembro, (BOE do 27); Decreto 133/1995, do 10 de maio (DOG do 22) e a Orde do 20 de setembro de 1995 (DOG do 15 de decembro) que desenvolve o antedito decreto.
Considerando que se cumpriron neste expediente tódolos requisitos esixidos pola normativa vixente nesta materia, esta consellería,
DISPÓN:
Autoriza-lo cambio de titularidade do centro privado San Blas Vista Alegre de Vigo a favor do Colegio Vista Alegre, Sociedad Limitada con tódolos dereitos e obrigas contraídas pola cesionista, Mercedes Estévez Quinteiro, sen prexuízo das responsabilidades que puidesen recaer sobre a anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará ó réxime de funcionamento do centro.
Santiago de Compostela, 27 de outubro de 1997.
Celso Currás Fernández
Conselleiro de Educación e Ordenación Universitaria
8624
DECRETO 456/1997, do 12 de decembro, polo que se nomea secretario xeral da Consellería de Medio Ambiente a José Luis Aboal García-Tuñón.
CONSELLERÍA DE MEDIO AMBIENTE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
Nomeo a José Luis Aboal García-Tuñón secretario xeral da Consellería de Medio Ambiente.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10087
DECRETO 457/1997, do 12 de decembro, polo que se nomea director xeral de Montes e Medio Ambiente Natural a Tomás José Fernández-Couto Juanas.
CONSELLERÍA DE MEDIO AMBIENTE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
Nomeo a Tomás José Fernández Couto Juanas director xeral de Montes e Medio Ambiente Natural.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10089
DECRETO 319/1997, do 30 de outubro, polo que se aproba o escudo heráldico do Concello de Cualedro (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/11/1997

O Concello de Cualedro (Ourense) considerou conveniente adoptar unhas armas ou brasón propio no que, coa simboloxía adecuada e conforme as tradicionais pautas de presentación dos emblemas heráldicos, se represente e perpetúe a súa propia peculiaridade. Por iso, e de acordo coas facultades que lle confiren as disposicións legais vixentes, elevou o informe histórico-heráldico, co seu correspondente brasonamento e representación gráfica, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas do procedemento establecidas na Lei 7/1985, do 2 de abril, reguladora das bases de réxime local, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 258/1992, do 10 de setembro, da Xunta de Galicia, polo que se regula o procedemento e normas heráldicas para a adopción, modificación ou rehabilitación dos escudos e bandeiras das corporacións locais e doutras entidades locais.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de outubro de mil novecentos noventa e sete,
DISPOÑO:
Artigo único.-Aproba-lo escudo heráldico do Concello de Cualedro (Ourense), que quedará organizado do seguinte xeito: de sinople (verde), e sobre ondas de prata (branco) e de azur (azul), unha cabra de prata; xefe encaixado de ouro (amarelo); bordura de sable (negro) cunha cadea de ouro. Ó timbre, coroa real pechada.
Santiago de Compostela, trinta de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8623
DECRETO 458/1997, do 12 de decembro, polo que se nomea director xeral do Centro de Información e Tecnoloxía Ambiental a Juan José Casares Long.
CONSELLERÍA DE MEDIO AMBIENTE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na
súa reunión do día doce de decembro de mil novecentos noventa e sete,
Nomeo a Juan José Casares Long director xeral do Centro de Información Tecnoloxía Ambiental.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
10090
DECRETO 459/1997, do 12 de decembro, polo que se nomea delegado provincial da Consellería de Medio Ambiente na Coruña a Rogelio Aramburu Núñez.
CONSELLERÍA DE MEDIO AMBIENTE — II. AUTORIDADES E PERSOAL — 15/12/1997

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Medio Ambiente e logo de deliberación do Consello da Xunta de Galicia na súa reunión do día doce de decembro de mil novecentos noventa e sete,
Nomeo a Rogelio Aramburu Núñez delegado provincial da Consellería de Medio Ambiente na Coruña.
Santiago de Compostela, doce de decembro de mil novecentos noventa e sete.
Manuel Fraga Iribarne
Presidente
José Carlos del Álamo Jiménez
Conselleiro de Medio Ambiente
9819
RESOLUCIÓN do 3 de novembro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001929/1997, interposto por Mercedes Rodeiro Barros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/1997

O 28 de outubro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a provi
dencia polo que se admite o recurso contencioso-administrativo número 01/0001929/1997, interposto por Mercedes Rodeiro Barros contra acordo da Dirección Xeral de Ordenación Universitaria e de Formación Profesional da Consellería de Educación, de 14-7-1997, sobre concurso público de méritos para provisión de prazas asesores técnico-pedagóxicos.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 3 de novembro de 1997.
Máximo García Serrano
Secretario xeral da Consellería de Educación
e Ordenación Universitaria
9068
CORRECCIÓN de erros.-Resolución do 25 de xuño de 1997, da Dirección Xeral de Ordenación Educativa e de Formación Profesional, pola que se dictan normas para regula-lo desenvolvemento dos ciclos formativos no curso 1997-1998.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/1997

Advertido erro na devandita resolución publicada no DOG nº 144, do 29 de xullo de 1997, cómpre face-las oportunas correccións:
-Na páxina 7.297, no último parágrafo do apartado oitavo 2 onde di: «Este módulo forma parte dos ciclos formativos de grao superior que se indican no anexo II desta resolución» debe dicir: «Este módulo forma parte dos ciclos formativos de grao superior que se indican no anexo I desta resolución».
-Na páxina 7.299, no último parágrafo da columna da esquerda que se inicia co «3» debe iniciarse co «4», e no primeiro parágrafo da columna da dereita en lugar de iniciarse co «4» debe facelo co «5».
-Na páxina 7.312, na táboa que corresponde ó horario do ciclo superior de desenvolvemento de proxectos urbanísticos e operacións topográficas, onde di: «Reconsideracións de obra», debe dicir: «Replanteo de obra».
-Na páxina 7.333, no anexo II no apartado de documentación que se debe xuntar, onde di: «Acreditará unha experiencia laboral mínima de 6 meses...», debe dicir: «Acreditará unha experiencia laboral mínima de 12 meses...».
8590
RESOLUCIÓN do 30 de outubro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001880/1997, interposto polo sindicato nacional de CC.OO. de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/1997

O 16 de outubro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001880/1997, interposto polo sindicato nacional de CC.OO. de Galicia, contra orde da Consellería de Educación e Ordenación Universitaria do 1-8-1997 (DOG do 2 de setembro), sobre instruccións para desenvolvemento do Decreto 324/1996 polo que se aproba o Regulamento orgánico institutos secundaria.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñe
cemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 30 de outubro de 1997.
Máximo García Serrano
Secretario xeral da Consellería de Educación
e Ordenación Universitaria
8589
RESOLUCIÓN do 31 de outubro de 1997, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001516/1997, interposto por Juan Manuel Vales Rodríguez.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/11/1997

O 23 de outubro de 1997 a Consellería de Educación e Ordenación Universitaria recibe da sección primeira da Sala do Contencioso-Administrativo do Tribunal Superior de Xustiza de Galicia, a providencia pola que se admite o recurso contencioso-administrativo nº 01/0001516/1997, interposto por Juan Manuel Vales Rodríguez, contra resolución da Dirección Xeral de Centros e Inspección Educativa (Consellería de Educación), do 30-5-1997, desestimatoria de recurso ordinario, sobre solicitude para exerce-la dirección de centros docentes públicos.
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se lles notifica para xeral coñecemento a tódalas persoas interesadas no procedemento, e son emprazadas para que poidan comparecer en autos na sección primeira da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 31 de outubro de 1997.
Máximo García Serrano
Secretario xeral da Consellería de Educación
e Ordenación Universitaria
8645
RESOLUCIÓN do 28 de outubro de 1997, da Secretaría Xeral da Consellería de Cultura e Comunicación Social, pola que se emprazan as partes interesadas no recurso contencioso-administrativo 02/0006335/1997, interposto por Ramona Alonso García.
CONSELLERÍA DE CULTURA E COMUNICACIÓN SOCIAL — III. OUTRAS DISPOSICIÓNS — 11/11/1997

O 8 de outubro de 1997, a Consellería de Cultura e Comunicación Social recibe da sección segunda da Sala do Contencioso-Administrativo do Tribunal Superior de Xustiza de Galicia a providencia pola que se admite o recurso contencioso-administrativo 02/0006335/1997, interposto por Ramona Alonso García, contra resolución da Consellería de Cultura e Comunicación Social do 15-7-1997, desestimatoria de recurso ordinario interposto por Ramona Alonso García, contra outra do director xeral de Patrimonio Cultural do 13-11-1996, recaída no procedemento sancionador por obras de rehabilitación de inmoble en Tui.
En consecuencia esta secretaría xeral acordou, de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do citado expediente administrativo á referida sala, o que se lles notifica para xeral coñecemento a tódalas persoas interesadas no procedemento, e son emprazadas para que poidan comparecer en autos (mediante procurador con asistencia de letrado ou valéndose tan só de avogado con poder para o efecto) na sección segunda da Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 28 de outubro de 1997.
José Mª Sánchez González
Secretario xeral da Consellería de Cultura
e Comunicación Social
8618
RESOLUCIÓN do 21 de outubro de 1997, da Dirección Xeral de Relacións Laborais, pola que se ordena o rexistro e publicación, no Diario Oficial de Galicia, das modificacións da composición e da sede social da comisión paritaria territorial de formación continua da Comunidade Autónoma de Galicia.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/11/1997

No Diario Oficial de Galicia nº 194, do 8-10-1997, publicouse a acta de constitución e mailo regulamento de funcionamento da comisión paritaria territorial de formación continua da Comunidade Autónoma de Galicia.
O 17-10-1997 tiveron entrada nesta dirección xeral, escritos do secretario da comisión paritaria territorial da formación continua de Galicia, nos que se comunican as modificacións que houbo na composición dos membros da referida comisión, e así como no artigo 1 do seu regulamento.
Visto o artigo 6 do citado regulamento e en virtude do disposto no artigo 83.3º en relación co 90, apartados 2º e 3º, do Real decreto lexislativo 1/1995, do 24 de marzo, polo que se aprobou o texto refundido da Lei do Estatuto dos traballadores e o Real decreto 1040/1981, do 22 de maio, e de acordo co sinalado no artigo 60 da Lei de réxime xurídico das administracións públicas e do procedemento administrativo común.
Esta dirección xeral de relacións laborais,
ACORDA:
Primeiro.-Ordena-lo depósito e rexistro das modificacións que houbo na composición da comisión paritaria territorial de formación continua de Galicia, así como no artigo 1 do seu regulamento e remitirlle copias destas á Dirección Xeral de Traballo do Ministerio de Traballo e Asuntos Sociais.
Segundo.-Dispoñe-la súa publicación no Diario Oficial de Galicia.
Santiago de Compostela, 21 de outubro de 1997.
P.D. (Orde 12-9-1997, DOG nº 191, do 3-10-1997)
José Antonio Álvarez Vidal
Secretario xeral da Consellería de Xustiza, Interior e Relacións Laborais
Modificacións.
1ª) A sede social da comisión paritaria territorial de formación continua da Comunidade Autónoma de Galicia, que ata agora estaba fixada provisionalmente na rúa do Vilar, nº 54, C.P. 15705 de Santiago de Compostela, pasa a estar en: Praza de Europa, nº 10-A, 6º andar, C.P. 15703, de Santiago de Compostela.
2ª) Cesa como vocal titular Xesús Ramón González Boán, en representación da Confederación Intersindical Galega, e pasa a selo Serafín Otero Fernández, en representación da mesma organización.
3ª) Cesa como vocal suplente Emilio Fernández Zunzunegui, en representación do Sindicado Nacional de Comisiones Obreras Galicia, e pasa a selo Florentino García Solla, en representación da mesma organización.
4ª) Cesa como vocal suplente Luis Burgos Díaz, en representación da Confederación Intersindical Galega, e pasa a selo Daniel Bernárdez Cancela, en representación da mesma organización.
8699
DECRETO 313/1997, do 30 de outubro, polo que se declara a urxente ocupación, para efectos de expropiación forzosa, polo Concello de Ferrol (A Coruña), dos bens e dereitos necesarios para a realización das obras do proxecto de execución do plan especial de protección e mellora do medio natural na praia de Doniños.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/11/1997

O Concello de Ferrol (A Coruña), en sesión celebrada o día 31 de maio de 1996, aprobou o proxecto de execución do plan especial de protección e mellora do medio natural na praia de Doniños e na sesión do día 27 de xuño de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de setembro de 1997 baixo o número 12052.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 17 de outubro de 1997 baixo o número 14967.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque está financiado con fondos europeos a través da Demarcación de Costas nun programa iniciado no ano 1994, sendo imprescindible para cumprir coas condicións da financiamento que as obras poidan iniciarse de xeito inmediato, debendo o concello garanti-la dispoñibilidade dos terreos.
A competencia para a declaración da urxente ocupación corresponde ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día trinta de outubro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Ferrol (A Coru
ña) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de execución do plan especial de protección e mellora do medio natural na praia de Doniños.
Santiago de Compostela, trinta de outubro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8411
ORDE do 4 de novembro de 1997 pola que se amplían os prazos de xustificación dos investimentos realizados ó abeiro da do 13 de xaneiro de 1997 pola que se regula a concesión de axudas para mellora-la eficiencia e a infraestructura enerxética de Galicia.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 11/11/1997

A Consellería de Industria e Comercio dictou a Orde do 13 de xaneiro de 1997 pola que se regula a concesión de subvencións para mellora-la eficiencia e a infraestructura enerxética de Galicia (DOG nº 15, do 23 de xaneiro de 1997).
Na citada disposición establécese como requisito indispensable para o libramento da axuda a presentación da documentación acreditativa do investimento realizado antes do día 15 de novembro de 1997.
Tendo en conta que o elevado número de solicitudes presentadas motiva un dilatado proceso de
avaliación dos proxectos e resolución dos respectivos expedientes, considerase necesario amplia-lo prazo de xustificación dos investimentos levados a cabo polos solicitantes.
En consecuencia, en uso das atribucións que me foron conferidas,
DISPOÑO:
Artigo único.-Amplia-lo prazo para a execución e xustificación dos investimentos ou actuacións subvencionables ó abeiro da orde da Consellería de Industria e Comercio do 13 de xaneiro de 1997 ata o 30 de novembro de 1997.
Santiago de Compostela, 4 de novembro de 1997.
Antonio Couceiro Méndez
Conselleiro de Industria e Comercio
8376
ORDE do 21 de outubro de 1997 pola que se autoriza a inclusión da escola de música privada Agrupación Musical do Rosal no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/1997

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra parte, o Decreto 346/1996, do 3 de setembro, no seu artigo 1, establece que lle corresponderá á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música pola escola de música privada Agrupación Musical do Rosal de Pontevedra, os servicios competentes da Consellería de Educación e
Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola da que se sinalan os seus datos no anexo desta orde queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias no desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de outubro de 1997.
Celso Currás Fernández
Conselleiro de Educación e Ordenación
Universitaria
ANEXO
Denominación específica: Escola de Música da Agrupación Musical do Rosal.
Enderezo: Auditorio Municipal do Concello.
Rúa: Couso, s/n.
Localidade: O Rosal.
Provincia: Pontevedra.
8617
ORDE do 14 de outubro de 1997 pola que se autoriza a implantación do segundo ciclo da educación secundaria obrigatoria en determinados centros.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/11/1997

O Real decreto 1487/1994, do 1 de xullo, que modifica o Real decreto 986/1991, do 14 de xuño, polo que se aproba o calendario de aplicación da nova ordenación do sistema educativo, establece no
punto 10 do artigo único que as administracións educativas poderán dispoñe-la implantación da educación secundaria obrigatoria nun número determinado de centros, con anterioridade ós prazos previstos no mencionado real decreto.
Esta consellería, de conformidade co punto 10 do artigo único do Real decreto 1487/1994, do 1 de xullo, co Decreto 78/1993, do 25 de febreiro (DOG do 2 de abril), polo que se establece o currículo da educación secundaria obrigatoria na Comunidade Autónoma de Galicia e coa Orde do 25 de abril de 1994 (DOG do 18 de maio) sobre avaliación na devandita etapa, e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la implantación do segundo ciclo da educación secundaria obrigatoria, a partir do curso académico 1997/98, nos seguintes centros:
-Provincia: Lugo.
1. IES de Xove. (Código 270XOV01).
-Provincia: Ourense.
2. Centro privado: Guillelme Brown. O Pereiro de Aguiar. (Código 32016194).
-Provincia: Pontevedra.
3. Centro privado: La Merced. Cambados. (Código 36000569).
Segundo.-Autorízase a Dirección Xeral de Centros e Inspección Educativa para adopta-las medidas precisas para a execución da presente orde.
Santiago de Compostela, 14 de outubro de 1997.
Celso Currás Fernández
Conselleiro de Educación e Ordenación
Universitaria
8385
DECRETO 327/1997, do 6 de novembro, polo que se acepta a cesión a título gratuíto dun terreo sito no lugar do Cornuval, termo municipal do Carballiño (Ourense), feita a favor da Comunidade Autónoma de Galicia para a construcción do centro de exposicións permanente dos recursos comarcais do Carballiño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 19/11/1997

O Pleno da Corporación municipal do Carballiño (Ourense), en sesión celebrada o 14 de maio de 1996, acordou a cesión á Comunidade Autónoma de Galicia dun terreo para a construcción do centro de exposicións permanente dos recursos comarcais do Carballiño.
Conforme os artigos 17.1 da Lei 3/1985, do 12 de abril, do Patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo,
os artigos 23.1 da mesma lei e 38.1 do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta do conselleiro de Economía e Facenda, feita nos termos nos que o Concello do Carballiño (Ourense) acordou a cesión e logo de deliberación do Consello da Xunta na súa reunión do día seis de novembro de mil novecentos noventa e sete,
DISPOÑO:
Artigo 1º
Acéptase a cesión gratuíta do terreo, pertencente ó Concello do Carballiño (Ourense), sito no lugar do Cornuval, termo municipal do Carballiño, duns 17.046 m de extensión superficial que linda: fronte, avenida de Pontevedra; dereita entrando, asilo de anciáns; esquerda entrando, camiño público; e fondo, camiño público.
O inmoble descrito constitúe unha porción que se deberá segregar doutro que se atopa inscrito no Rexistro da Propiedade do Carballiño, no tomo 355 do arquivo, libro 65 do Concello do Carballiño, folio 229, predio nº 8.474, inscrición 1ª.
Artigo 2º
O inmoble cedido destinarase á construcción do centro de exposicións permanente dos recursos comarcais do Carballiño.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, seis de novembro de mil novecentos noventa e sete.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
8700
RESOLUCIÓN do 4 de novembro de 1997 pola que se fai pública a resolución provisional da convocatoria de axudas en cargo ó Fondo de Investigación de Galicia sobre Drogodependencias para 1997.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/11/1997

Mediante a Orde do 24 de abril de 1997 (DOG nº 97, do 22 de maio), a Consellería de Sanidade e Servicios Sociais creaba o Fondo de Investigación de Galicia sobre Drogodependencias (en adiante FIGAD) e establecía as normas reguladoras das convocatorias que, anualmente, se prevé establecer de axudas económicas para financiar proxectos de investigación científica no eido das drogodependencias.
Atendendo á súa disposición transitoria primeira, a Orde do 24 de abril de 1997 establecía para o ano 1997 a primeira convocatoria de axudas económicas con cargo ó FIGAD.
De acordo co artigo 10.1º das normas reguladoras das referidas convocatorias de axudas económicas con cargo ó FIGAD, as solicitudes de axudas presentadas en cada exercicio anual serán valoradas por un xurado, quen elevará á secretaría xeral desta consellería a proposta de candidatos a beneficiarios das axudas para que, posteriormente, se proceda a dar efectivo cumprimento ó procedemento de resolución contemplado nos artigos 10 e 11 da citada Orde do 24-4-1997.
Segundo o apartado terceiro do artigo 10º da Orde do 24-4-1997, unha vez rematado o proceso de selección das solicitudes de axudas e emitida a proposta de candidatos a beneficiarios das axudas por parte do xurado de valoración, a Secretaría Xeral da Consellería de Sanidade e Servicios Sociais deberá facer pública a resolución provisional de beneficiarios do FIGAD mediante anuncio inserido no Diario Oficial de Galicia. Na súa virtude, esta secretaría xeral,
RESOLVE:
Primeiro.-Facer pública a resolución provisional da convocatoria, para 1997, de axudas económicas con cargo ó Fondo de Investigación de Galicia sobre Drogodependencias (FIGAD), de conformidade co artigo 10.3º da Orde do 24 de abril de 1997.
Segundo.-De acordo coa valoración feita e elevada a esta secretaría polo presidente do xurado de valoración de solicitudes de axudas con cargo ó FIGAD, declárase deserta a presente convocatoria ó quedaren desestimadas tódalas solicitudes presentadas, polos motivos reflectidos na acta da reunión do dito xurado, celebrada o día 21-10-1997.
Terceiro.-Contra a presente resolución poderase formular reclamación no prazo de 10 días naturais contados desde o seguinte ó da publicación desta resolución no Diario Oficial de Galicia.
Santiago de Compostela, 4 de novembro de 1997.
Manuel Antonio Silva Romero
Secretario xeral da Consellería de Sanidade
e Servicios Sociais
8995
RESOLUCIÓN do 24 de outubro de 1997, da Dirección Xeral de Recursos Humanos, pola que se emprazan as partes interesadas no recurso contencioso-administrativo 1/1827/1997, interposto pola Asociación de Médicos de Familia Vía Mir de Ourense (Anfamir).
SERVICIO GALEGO DE SAÚDE — III. OUTRAS DISPOSICIÓNS — 12/11/1997

Na Sala do Contencioso-Administrativo do Tribunal Superior de Xustiza de Galicia tramítase o recurso 1/1827/1997 interposto pola Asociación de Médicos de Familia Vía Mir de Ourense (Anfamir) contra o Decreto 186/1997, do 3 de xullo (DOG nº 136, do 16 de xullo), polo que se regulan os procesos de provisión de prazas e selección de per
soal estatutario no ámbito da atención primaria do Servicio Galego de Saúde. O que se notifica para xeral coñecemento de tódalas persoas interesadas no procedemento e son emprazadas para que poidan comparecer e persoarse en autos na sección primeira da antedita sala no prazo de nove días.
Santiago de Compostela, 24 de outubro de 1997.
Valeriano Martínez García
Director xeral de Recursos Humanos do Servicio Galego de Saúde
8472
RESOLUCIÓN do 28 de outubro de 1997 pola que se fai pública a adxudicación do concurso para a contratación dunha póliza para a cobertura dun seguro de asistencia médica en España para bolseiros predoutorais da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/1997

1. Entidade adxudicadora.
a) Organismo: Consellería de Educación e Ordenación Universitaria.
b) Dependencia que tramita o expediente: Dirección Xeral de Universidades e Investigación.
2. Obxecto do contrato.
a) Tipo de contrato: servicios.
b) Descrición do obxecto: contratación dunha póliza para cobertura dun seguro de asistencia médica en España para bolseiros predoutorais da Consellería de Educación e Ordenación Universitaria.
c) Data de publicación do anuncio de licitación no Diario Oficial de Galicia: 1 de agosto de 1997.
3. Tramitación, procedemento e forma de adxudicación.
a) Tramitación: ordinaria.
b) Procedemento: aberto.
c) Forma: concurso público.
4. Orzamento base de licitación.
Importe total: 9.201.420 ptas.
5. Adxudicación.
a) Data do 26 de setembro de 1997.
b) Adxudicatario: Previasa, S.A.
c) Importe: 6.869.700 ptas.
Faise pública a presente resolución para os efectos previstos no artigo 79 da Lei de contratos das administracións públicas.
Santiago de Compostela, 28 de outubro de 1997.
P.D. (Orde 21-6-1996)
Máximo García Serrano
Secretario xeral da Consellería de Educación
e Ordenación Universitaria
97-6640
ORDE do 3 de outubro de 1997 pola que se autoriza o cambio de denominación ó Instituto de Bacharelato número 5 Finca Sevilla de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 12/11/1997

Tendo en conta o artigo 3º, punto 1º do Decreto 324/1996, do 26 de xullo, polo que se aproba o
Regulamento orgánico dos institutos de educación secundaria (DOG 156, do 9-8-1996), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 3 de outubro de 1997.
Celso Currás Fernández
Conselleiro de Educación e Ordenación
Universitaria
ANEXO
Provincia: Ourense.
Concello: Ourense.
Código do centro: 32016273.
Denominación: Instituto de Bacharelato nº 5 Finca Sevilla de Ourense.
Nova denominación: Instituto de Educación Secundaria Xesús Ferro Couselo.
8198
ORDE do 20 de outubro de 1997 pola que se regula a matrícula oficial, excepcional e en determinados supostos, nos cursos quinto e sexto de piano das ensinanzas de música, conforme o plan de estudios regulado polo Decreto 2618/1966, do 10 de setembro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/11/1997

O artigo 27.1º do Real decreto 986/1991, do 14 de xuño, modificado polo Real decreto 535/1993, do 12 de abril e polo Real decreto 1487/1994, do 1 de xullo, establece que a implantación dos cursos primeiro e segundo do primeiro ciclo do grao medio da nova ordenación do sistema educativo terá lugar nos cursos académicos 1995/96 e 1996/97 respectivamente.
Segundo o artigo 11, apartados 7, 11, 12, 15, 16 do Decreto 2618/1966, do 10 de setembro, para obte-las titulacións de profesor ou profesor superior de harmonía, contrapunto e composición; profesor superior de musicoloxía; profesor superior de dirección de coros e profesor superior de pedagoxía musical é necesario ter superados os tres cursos que comprenden o ensino de repentización instrumental, transposición e acompañamento.
Para cursa-la materia de repentización instrumental, transposición e acompañamento, é necesario ter superado o 5º curso de piano segundo establece o artigo 7, apartado E, do Decreto 2618/1966, do 10 de setembro.
Así mesmo, o dito decreto establece no seu artigo 11, apartado 9, que para obte-lo título de profesor superior de canto será preciso ter superado o sexto curso de piano.
Polo tanto, e co obxecto de garantirlles ós alumnos das ditas especialidades a posibilidade de remata-los seus estudios, esta consellería,
DISPÓN:
Primeiro.-A presente orde será de aplicación para os efectos de obte-las titulacións de profesor ou profesor superior de harmonía, contrapunto e composición; profesor superior de musicoloxía; profesor superior de dirección de coros; profesor superior de pedagoxía musical e profesor superior de canto.
Segundo.-Con carácter excepcional, os centros de ensinanzas musicais que impartan o grao medio conforme o Decreto 2618/1966, no ámbito da Comunidade Autónoma de Galicia, poderán admitir matrícula oficial dos cursos 5º e 6º de piano, os alumnos matriculados nalgunha das especialidades ás que se refire o apartado anterior, ata a extinción definitiva do grao medio establecido no plan de estudios do Decreto 2618/1966, e con independencia das probas extraordinarias que en aplicación do artigo 34 do Real decreto 986/1991, se convoquen para a obtención dos títulos de profesor e profesor superior.
Terceiro.-En ningún caso a matrícula oficial dos cursos 5º e 6º de piano, obxecto da presente orde, dará dereito a continua-los estudios da dita especialidade establecida no Decreto 2618/1966.
Cuarto.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 20 de outubro de 1997.
Celso Currás Fernández
Conselleiro de Educación e Ordenación Universitaria
6898
DECRETO 325/1997, do 6 de novembro, polo que se declara a urxente ocupación, para efectos de expropiación forzosa, polo Concello de Calvos de Randín (Ourense), dos bens e dereitos necesarios para a realización das obras do proxecto de acceso á estrada de Randín a Vilar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/11/1997

O Concello de Calvos de Randín (Ourense), en sesión celebrada o día 12 de xullo de 1997, aprobou o proxecto de acceso á estrada de Randín a Vilar e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 25 de setembro de 1997 baixo o número 13339.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 23 de outubro de 1997 baixo o número 15195.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata de darlle prestación dun servicio básico á comunidade, cal é o acceso a núcleos de poboación considerado pola Lei reguladora de bases de réxime local como servicio mínimo obrigatorio para prestar por tódolos municipios, e ademais, con esta preténdese resolver un problema de comunicación defectuoso entre a vila de Randín e Vilar desconxestionando o tráfico do centro da vila de Randín e solucionar así os problemas de dificultade na circulación e molestias para os veciños.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día seis de novembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Calvos de Randín (Ourense), para efectos de expropiación forzosa,
dos bens e dereitos concretados no expediente administrativo instruído para o efecto e necesarios para a execución das obras do proxecto de acceso á estrada de Randín a Vilar.
Santiago de Compostela, seis de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
8822
DECRETO 326/1997, do 6 de novembro, polo que se declara a urxente ocupación, para efectos de expropiación forzosa, polo Concello de Boqueixón (A Coruña), dos bens e dereitos necesarios para a realización das obras do proxecto de apertura dun camiño en Loureda.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 18/11/1997

O Concello de Boqueixón (A Coruña), en sesión celebrada o día 13 de marzo de 1997, aprobou o proxecto de apertura dun camiño en Loureda e na sesión do día 29 de xullo de 1997 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 23 de setembro de 1997 baixo o número 13186.
Os bens nos que se concreta a declaración de urxente ocupación están determinados no expediente que se someteu á información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 22 de outubro de 1997 baixo o número 15143.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque se trata dunha importante vía de comunicación nexo de unión entre dous concellos (Touro-Boqueixón) e acceso ó núcleo de poboación; a estreiteza da vía no punto que se pretende expropiar, xunto co feito de coincidir cun trazado en curva, dificulta enormemente o tránsito de vehículo lixeiros, impedindo o paso de vehículos pesados e en concreto do transporte escolar.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día seis de novembro de mil novecentos noventa e sete,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Boqueixón (A Coruña), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de apertura dun camiño en Loureda.
Santiago de Compostela, seis de novembro de mil novecentos noventa e sete.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
97-9060